Author: kriak
Last saved by: nociar

Prekladacia správa   

Predkladaný materiál ,,Návrh delimitačného protokolu medzi Ministerstvom výstavby a regionálneho rozvoja Slovenskej republiky a Ministerstvom pôdohospodárstva Slovenskej republiky“ bol vypracovaný k 1. júnu 2010 Ministerstvom výstavby a regionálneho rozvoja SR v spolupráci s Ministerstvom pôdohospodárstva SR na základe uznesenia vlády SR č. 54 z 19. januára 2010, bod B.3.. Predkladaný materiál vymedzuje prechod kompetencií v oblasti  regionálneho rozvoja okrem koordinácie využívania finančných prostriedkov z fondov Európskej únie, prechod práv a povinnosti vyplývajúcich z pracovnoprávnych a iných právnych vzťahov zamestnancov zabezpečujúcich výkon týchto kompetencií, prechod práv a povinnosti z iných právnych vzťahov z Ministerstva výstavby a regionálneho rozvoja Slovenskej republiky na Ministerstvo pôdohospodárstva, životného prostredia a regionálneho rozvoja Slovenskej republiky a prechod majetku štátu, ktorý je do 30. júna 2010 v správe Ministerstva výstavby a regionálneho rozvoja Slovenskej republiky a slúži na zabezpečenie výkonu kompetencií  v oblasti regionálneho rozvoja okrem koordinácie využívania finančných prostriedkov z fondov Európskej únie , a ktorý prechádza od 1. júla 2010 do správy Ministerstva pôdohospodárstva, životného prostredia a regionálneho rozvoja Slovenskej republiky.
Delimitačný protokol neobsahuje povinné prílohy uvedené v texte, pretože jednotlivé skutočnosti a údaje v nich uvedené sa v priebehu mesiaca jún môžu priebežne meniť. Na základe uvedeného sa vláde predkladá návrh textu delimitačného protokolu odsúhlaseného účastníkmi delimitácie s tým, že delimitačný protokol s prílohami bude podpísaný do 30. júna 2010. 
Predložený materiál je nelegislatívnej povahy, z uvedeného dôvodu nebol predložený na medzirezortné pripomienkové konanie.